གཟུང་བའི་ཡུལ་སྣང་དག་པ་དཔལ་རིའི་ཞིང་། །འཛིན་པའི་སེམས་ཉིད་གྲོལ་བ་ཆོས་ཀྱི་དབྱིངས། །འོད་གསལ་རང་ངོ་ཤེས་པ་རིག་པའི་རྒྱན། །འཁོར་འདས་འུབ་ཆུབ་དགོངས་པ་གཅིག་ཏུ་དྲིལ། །ཀློང་ཆེན་གཞོན་ནུ་བུམ་སྐུའི་རྒྱལ་ས་ཟིན། །མངོན་གྱུར་གཅེར་མཐོང་དབྱིངས་རིག་མ་བུ་འདྲེས། །ཚོགས་ཡུལ་གནས་དག་མཐའ་བརྒྱད་སྤྲོས་པ་བྲལ། །ལྷུན་གྲུབ་རྩོལ་མེད་སྐུ་དང་ཡེ་ཤེས་རྫོགས། །སྣང་བ་ཀུན་རྫོབ་རྟོག་པས་བཏགས་ཙམ་ལས། །མེད་པ་དོན་དམ་ངོ་བོ་ཉིད་སྐུ་འདི། །རང་རིག་ཀ་དག་ཆོས་དབྱིངས་སྤྲོས་པ་བྲལ། །གདོད་ནས་འབྲལ་མེད་མི་འགྱུར་བཙན་ས་ཟུངས། །ཧ་ཧཿ རྩེད་མཚར་མགོ་རྔ་མེད་པའི་སྟོང་གཤོབ་འདི། །མདོ་མེད་རྒན་མོའི་གཏམ་ལ་ཆ་བཞག་མེད། ། རྩེད་མཚར་ཡིན། ཏཱ་རེས་སོ། །

༈